கேள்வி: தியா மிர்சா - வடிவழகியாக குறித்து விரிவாக சொல்லுங்கள்.
பதில்: மிர்சா கல்லூரியில் படிக்கும் போது நீரஜின் மல்டி மீடியா ஸ்டுடியோ என்ற ஊடக நிறுவனத்தில் வணிக நிர்வாகியாகப் பணியாற்றினார். அதே நேரத்தில், இவர் லிப்டன், வால்ஸ் ஐஸ்கிரீம், எமாமி மற்றும் பல வணிக்க் குறியீடுகளின் அச்சு விளம்பரங்களிலும், தொலைக்காட்சி விளம்பரங்களிலும் வடிவழகியாகத் தோன்றினார். 2000 ஆம் ஆண்டு மிஸ் இந்தியா போட்டியில் இரண்டாவது இடத்தைப் பிடித்தார், பின்னர் 2000 ஆம் ஆண்டு மிஸ் ஆசியா பசிபிக் பட்டத்தை வென்றார். 2013 ஆம் ஆண்டில், ''தி டைம்ஸ் ஆஃப் இந்தியா'' வெளியிட்ட "50 அழகான முகங்கள்" என்ற பட்டியலில் மிர்சாவுக்கு 15 வது இடத்தைக் கொடுத்தது.
கேள்வி: தியா மிர்சா - நடிகையாக பற்றி விளக்கவும்.
பதில்: இவர் கௌதம் மேனன் இயக்கிய ''ரெஹ்னா ஹை டெர்ரே தில் மேன்'' என்ற படத்தில் அறிமுகமானார், இது மேனனின் தமிழ் திரைப்படமான ''மின்னலே (திரைப்படம்)'' மறு ஆக்கம் ஆகும். பின்னர் இவர் ''அலக்'', ''தம்'', ''தீவானப்பன்'', ''தும்கோ ந பூல் பாயேங்கே'', ''தும்சா நஹின் தேகா: எ லவ் ஸ்டோரி'', ''பரினீதா'', ''தஸ்'', ''லகே ரஹோ முன்னா பாய்,'' ''சலாம் மும்பை'' போன்ற படங்களில் தோன்றினார். 2018 ஆம் ஆண்டு, ''சஞ்சு'' என்ற வாழ்க்கை வரலாற்றுப் படத்தில் சஞ்சய் தத்தின் மனைவி மன்யதா தத் வேடத்தில் நடித்தார். அது அதிக வசூல் செய்த இந்தியத் திரைப்படங்களின் பட்டியல் ஒன்றாக ஆனது. 2020 ஆம் ஆண்டில், இவர் ''தப்பாத்'' படத்தில் தோன்றினார், அது சிறந்த படத்திற்கான பிலிம்பேர் விருதைப் பெற்றது. இவர் 2019 இல் ஜீ5 வலைத் தொடரான ''காஃபிரில்'' தோன்றினார். காஷ்மீரை பின்னணியாகக் கொண்ட இந்தத் தொடரில், மோகித் ரைனாவுக்கு ஜோடியாக நடித்தார்.
கேள்வி: தியா மிர்சா - தயாரிப்பாளராக பற்றி நீங்கள் என்ன அறிந்துள்ளீர்கள்?
பதில்: 2011 ஆம் ஆண்டில், இவர் தன் முன்னாள் கணவர் சாகில் சங்காவுடன் இணைந்து பார்ன் ஃப்ரீ என்டர்டெயின்மென்ட் என்ற திரைப்படத் தயாரிப்பு நிறுவனத்தைத் தொடங்கினார். இவர் ''லவ் பிரேக்கப்ஸ் ஜிந்தகி'', ''பாபி ஜசூஸ்'' மற்றும் அமேசான் பிரைம் வீடியோவில் ஒளிபரப்பான ''மைண்ட் தி மல்ஹோத்ராஸ்'' என்ற வலைத் தொடரையும் தயாரித்தார். இந்தத் தொடரில் சைரஸ் சாஹுகர் மற்றும் மினி மாத்தூர் ஆகியோர் முன்னணி பாத்திரத்தில் நடித்தனர். 2019 திசம்பரில், "ஒன் இந்தியா ஸ்டோரிஸ்" என்ற புதிய தயாரிப்பு நிறுவனத்தை உருவாக்குவதாக அறிவித்தார்.
கேள்வி: தியா மிர்சா - எழுத்துப்பணிகள் பற்றி விளக்கவும்.
பதில்: இவர் ''ஹிந்துஸ்தான் டைம்ஸ்'' மற்றும் பிற வெளியீடுகளில் கட்டுரைகளை எழுதியுள்ளார்.&#x5B; ''விக்கிப்பீடியா:சான்று தேவை'' &#x5D;
கேள்வி: தியா மிர்சா - அழகிப் போட்டிகள் குறித்து விரிவாக சொல்லுங்கள்.
பதில்: மிர்சா ஃபெமினா மிஸ் இந்தியா 2000 போட்டியில் கலந்துகொண்டு இரண்டாவது இடத்தைப் பிடித்தார். பின்னர் மிஸ் ஆசியா பசிபிக் 2000 போட்டிக்குச் சென்று அங்கு வென்றார். மிஸ் இந்தியாவில் மிஸ் பியூட்டிஃபுல் ஸ்மைல், மிஸ் ஏவான், மிஸ் க்ளோஸ்-அப் ஸ்மைல் ஆகிய பட்டங்களையும் வென்றார். 3, திசம்பர், 2000 அன்று பிலிப்பைன்சின் மணிலா மிஸ் ஆசியா பசிபிக் பட்டத்தை வென்றபோது, தாரா ஆன் ஃபோன்சேகாவுக்குப் அடுத்து 27 ஆண்டுகளில் இந்தப் பட்டத்தை வென்ற முதல் இந்தியர் என்ற பெருமையைப் பெற்றார். 2000 ஆம் ஆண்டில் சர்வதேச போட்டிகளில் இந்தியா வெற்றி பெறுவதில் இவர் ஹாட்ரிக் சாதனை படைத்தார்; லாரா தத்தா பிரபஞ்ச அழகி பட்டத்தையும், பிரியங்கா சோப்ரா உலக அழகி பட்டத்தையும் அதே ஆண்டில் வென்றனர்.
கேள்வி: தியா மிர்சா - தனிப்பட்ட வாழ்க்கை குறித்து விரிவாக சொல்லுங்கள்.
பதில்: 2014 ஏப்ரலில், மிர்சா தனது நீண்டகால வணிக கூட்டாளியான சாஹில் சங்காவுடன் நிச்சயதார்த்தம் செய்து கொண்டார். அவர்கள் 18, அக்டோபர், 2014 அன்று தெற்கு தில்லி மாவட்டம் சத்தர்பூரில் உள்ள இவரது பண்ணை வீட்டில் திருமணம் செய்து கொண்டனர். ஆகஸ்ட் 2019 இல், மிர்சா தங்கள் பிரிவை அறிவித்தார். 15 பிப்ரவரி 2021 அன்று, மிர்சா மும்பை பாந்த்ராவில் தொழிலதிபர் வைபவ் ரெக்கியை மணந்தார். தனக்கு மே 14 அன்று அவ்யான் ஆசாத் ரேகி என்ற ஆண் குழந்தை குறைபிரசவத்தில் பிறந்ததாகவும், குழந்தை 2 மாதங்கள் என்ஊசியுவில் இருந்ததாகவும் 14, யூலை , 2021 அன்று, மிர்சா அறிவித்தார். வைபவ் ரேக்கியின் முந்தைய திருமணத்திலிருந்து இவருக்கு சமைரா ரேகி என்ற வளர்ப்பு மகளும் உள்ளார்.